
ประกาศเทศบาลตำบลทุ่งใส
เรื่อง   การสอบราคาซื้อสื่อการเรียนการสอน วัสดุการศึกษาและเครื่องเล่นพัฒนาการเด็ก
สำหรับเด็กเล็กศูนย์พัฒนาเด็กเล็กบ้านเขาฝ้าย 
-----------------------------------------------------
ด้วย  เทศบาลตำบลทุ่งใส  อำเภอสิชล  จังหวัดนครศรีธรรมราช  มีความประสงค์จะสอบราคาซื้อสื่อการเรียนการสอน วัสดุการศึกษาและเครื่องเล่นพัฒนาการเด็ก สำหรับศูนย์พัฒนาเด็กเล็กบ้านเขาฝ้าย จำนวน 149 รายการ (ตามรายละเอียดแนบท้าย) ดังนี้
1. สื่อการเรียนการสอน

จำนวน    110   รายการ
2. วัสดุการศึกษา


จำนวน      30   รายการ
3.เครื่องเล่นพัฒนาการเด็ก
จำนวน        9   รายการ
วงเงินงบประมาณ 688,500 บาท (หกแสนแปดหมื่นแปดพันห้าร้อยบาทถ้วน)
ผู้มีสิทธิเสนอราคาจะต้องมีคุณสมบัติ  ดังต่อไปนี้

1. เป็นผู้มีอาชีพขายพัสดุที่สอบราคาซื้อ

2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

3. ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลทุ่งใส  ณ วันประกาศสอบราคา  หรือไม่เป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้
กำหนดยื่นซองสอบราคา ในวันที่ 6 เดือน พฤษภาคม พ.ศ. 2557  ถึงวันที่ 21 เดือน พฤษภาคม พ.ศ.2557 ระหว่างเวลา  08.30  น.  ถึงเวลา  16.30 น. ในวันและเวลาราชการ  ณ  กองคลัง  เทศบาลตำบลทุ่งใส  อำเภอสิชล  จังหวัดนครศรีธรรมราช  และในวันที่ 7 เดือน พฤษภาคม พ.ศ. 2557 ระหว่างเวลา 08.30 น. ถึงเวลา  16.30 น. ณ สถานที่กลาง  สำหรับเป็นศูนย์รวมข่าวสารการจัดซื้อจัดจ้างของหน่วยการบริหารราชการส่วนท้องถิ่น (อำเภอสิชล)  หรือยื่นซองสอบราคาทางไปรษณีย์โดยลงทะเบียนตอบรับ  ให้ถือวันและเวลาที่เทศบาลตำบลทุ่งใสลงรับจากไปรษณีย์เป็นเวลารับซอง
กำหนดเปิดซองสอบราคา  ในวันที่  22  เดือน พฤษภาคม พ.ศ. 2557  ตั้งแต่เวลา 10.00  น. เป็นต้นไป  ณ  สถานที่กลาง สำหรับเป็นศูนย์รวมข่าวสารการจัดซื้อจัดจ้างของหน่วยการบริหารราชการส่วนท้องถิ่น (อำเภอสิชล)
ผู้ที่สนใจติดต่อขอซื้อเอกสารสอบราคาในราคาชุดละ  1,000.- บาท  ได้ที่ กองคลัง เทศบาลตำบลทุ่งใส อำเภอสิชล จังหวัดนครศรีธรรมราช  ระหว่างวันที่  6 เดือน พฤษภาคม พ.ศ. 2557  ถึงวันที่ 21 เดือน พฤษภาคม พ.ศ.2557  หรือสอบถามทางโทรศัพท์หมายเลข 0-7537-6110,0-7537-6115 ในวันและเวลาราชการ หรือ www.thungsai.go.th
ประกาศ  ณ วันที่  6  เดือน พฤษภาคม  พ.ศ.2557
     พีระพล  นาคแก้ว       

        (นายพีระพล  นาคแก้ว)

        นายกเทศมนตรีตำบลทุ่งใส
เอกสารสอบราคาซื้อ เลขที่ 2/2557
การสอบราคาซื้อสื่อการเรียนการสอน วัสดุการศึกษา และเครื่องเล่นพัฒนาการเด็ก
สำหรับเด็กเล็กศูนย์พัฒนาเด็กเล็กบ้านเขาฝ้าย 
ตามประกาศเทศบาลตำบลทุ่งใส  ลงวันที่ 6 พฤษภาคม  2557

เทศบาลตำบลทุ่งใส  ซึ่งต่อไปนี้เรียกว่า  เทศบาลตำบล มีความประสงค์จะสอบราคาซื้อสื่อการเรียนการสอน วัสดุการศึกษาและเครื่องเล่นพัฒนาการเด็ก สำหรับศูนย์พัฒนาเด็กเล็กบ้านเขาฝ้าย จำนวน 149 รายการ (ตามรายละเอียดแนบท้าย) ดังนี้
1. สื่อการเรียนการสอน

จำนวน    110   รายการ
2. วัสดุการศึกษา


จำนวน      30   รายการ
3.เครื่องเล่นพัฒนาการเด็ก
จำนวน        9   รายการ
วงเงินงบประมาณ 688,500 บาท (หกแสนแปดหมื่นแปดพันห้าร้อยบาทถ้วน)
ซึ่งพัสดุที่จะซื้อนี้ต้องเป็นของแท้  ของใหม่  ไม่เคยใช้งานมาก่อน  ไม่เป็นของเก่าเก็บ  อยู่ในสภาพที่ จะใช้งานได้ทันที และมีคุณลักษณะเฉพาะตรงตามที่กำหนดไว้ในเอกสารสอบราคาฉบับนี้ โดยมีข้อแนะนำและข้อกำหนดดังต่อไปนี้
                   1.  เอกสารแนบท้ายเอกสารสอบราคา
                        1.1 แบบรูปรายละเอียดคุณลักษณะเฉพาะ
                        1.2 แบบใบเสนอราคา
1.3 แบบสัญญาซื้อขาย
   1.4 แบบหนังสือค้ำประกัน  (หลักประกันสัญญา)

                        1.5  ………………………………………………

                        1.6  ………….…………………………………..

                   2.  คุณสมบัติของผู้เสนอราคา 
                        2.1 ผู้เสนอราคาต้องเป็นผู้ที่มีอาชีพขายพัสดุที่สอบราคาซื้อ  และต้องไม่เป็นผู้ถูกแจ้งเวียนชื่อผู้ทิ้งงานของทางราชการ  รัฐวิสาหกิจ  หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับเทศบาลตำบล
                         2.2 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
                   3.  หลักฐานการเสนอราคา
                        ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา  ดังนี้
                        3.1 สำเนาหนังสือรับรองการจดทะเบียนห้างหุ้นส่วนบริษัท  และสำเนาใบทะเบียนภาษีมูลค่าเพิ่ม    (ถ้ามี)  พร้อมทั้งรับรองสำเนาถูกต้อง


    สำหรับผู้ประกอบการร้านค้า  จะต้องมีสำเนาหนังสือการจดทะเบียนพาณิชย์และใบทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง
/3.2  หนังสือมอบ...

                         3.2 หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้ บุคคลอื่นลงนามในใบเสนอราคาแทน
                       3.3 บัญชีรายการเอกสารทั้งหมดที่ได้ยื่นพร้อมกับซองสอบราคา รวมทั้งรายการและจำนวนตัวอย่าง  (ถ้ามี)

                   4.  การยื่นซองสอบราคา
                        4.1 ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้น  และจะต้องกรอกข้อความให้ถูกต้องครบถ้วน  ลงลายมือชื่อของผู้เสนอราคาให้ชัดเจน  จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบหรือแก้ไข  หากมีการขูดลบ  ตก  เติม  แก้ไข  เปลี่ยนแปลง  จะต้องลงลายมือชื่อผู้เสนอราคา  พร้อมประทับตรา (ถ้ามี)  กำกับไว้ด้วยทุกแห่ง
                   
    4.2 ผู้เสนอราคาต้องเสนอราคาเป็นเงินบาท  และเสนอราคาเพียงราคาเดียว  โดยเสนอราคารวม  และหรือราคาต่อหน่วย  และหรือต่อรายการ  ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ราคารวมที่เสนอจะต้องตรงกันทั้งตัวเลขและตัวหนังสือ  ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ  โดยคิดราคารวมทั้งสิ้นซึ่งรวมภาษีมูลค่าเพิ่ม  ภาษีอากรอื่น  ค่าขนส่ง  ค่าจดทะเบียน  และค่าใช้จ่ายอื่น ๆ ทั้งปวงจนกระทั่งส่งมอบพัสดุให้
                        ราคาที่เสนอ  จะต้องเสนอกำหนดยืนราคาไม่น้อยกว่า 30 วัน   นับแต่วันเปิดซองสอบราคา  โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้
      

   4.3 ผู้เสนอราคาจะต้องเสนอกำหนดเวลาส่งมอบพัสดุ ไม่เกิน 60 วัน  นับถัดจากวันที่ลงนามในสัญญาซื้อขายกับเทศบาลตำบลทุ่งใส  โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้  และจะถอนการเสนอราคามิได้
 4.4 ผู้เสนอราคาจะต้องส่งแคตตาล็อก  และหรือรูปแบบรายการละเอียดคุณลักษณะเฉพาะ ของพัสดุที่สอบราคาซื้อ  ไปพร้อมใบเสนอราคา  เพื่อประกอบการพิจารณา  หลักฐานดังกล่าวนี้เทศบาลตำบลจะยึดไว้เป็นหลักฐานทางราชการ  
                      สำหรับแคตตาล็อกที่แนบให้พิจารณา  หากเป็นสำเนารูปถ่ายจะต้องรับรองสำเนาถูกต้องโดยผู้มีอำนาจทำนิติกรรมแทนนิติบุคคล  หรือบุคคลธรรมดาที่เข้าสอบราคา  หากคณะกรรมการเปิดซองสอบราคามีความประสงค์จะขอดูต้นฉบับแคตตาล็อคผู้เสนอราคาจะต้องนำต้นฉบับมาให้คณะกรรมการเปิดซองสอบราคาตรวจสอบ  ภายใน  7  วัน
4.5 ผู้เสนอราคาจะต้องส่งตัวอย่างของพัสดุที่เสนอ  จำนวน........-........  (หน่วย)  เพื่อใช้ในการตรวจทดลองหรือประกอบการพิจารณา และหรือประกอบสัญญา ทั้งนี้ เทศบาลตำบลจะไม่รับผิดชอบในความเสียหายใด ๆ  ที่เกิดขึ้นแก่ตัวอย่างดังกล่าว  ตัวอย่างที่เหลือหรือไม่ใช้แล้ว  เทศบาลตำบลจะคืนให้แก่ผู้เสนอราคา
4.6  ก่อนยื่นซองสอบราคา  ผู้เสนอราคาควรตรวจดูร่างสัญญา  รายละเอียด  คุณลักษณะเฉพาะ ฯลฯ
 ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา
4.7  ผู้เสนอราคาจะต้องยื่นซองสอบราคาที่ปิดผนึกซองเรียบร้อย  จ่าหน้าซองถึงประธานคณะกรรมการเปิดซองสอบราคา  โดยระบุไว้หน้าซองว่า  “ ใบเสนอราคาตามเอกสารสอบราคาซื้อเลขที่  2/2556” โดยยื่นโดยตรงต่อเทศบาลตำบลทุ่งใส  ในวันที่ 6  เดือน พฤษภาคม พ.ศ. 2557  ถึงวันที่ 21 เดือน พฤษภาคม พ.ศ.2557 ระหว่างเวลา  08.30  น.  ถึงเวลา  16.30 น. ในวันและเวลาราชการ  ณ  กองคลัง  เทศบาลตำบลทุ่งใส  อำเภอสิชล  จังหวัดนครศรีธรรมราช  และในวันที่  7  เดือน พฤษภาคม พ.ศ. 2557  ระหว่างเวลา 08.30 น. ถึงเวลา  16.30 น. ณ สถานที่กลาง  สำหรับเป็นศูนย์รวมข่าวสารการจัดซื้อจัดจ้างของหน่วยการบริหารราชการส่วนท้องถิ่น (อำเภอสิชล)  หรือยื่นซองสอบราคาทางไปรษณีย์โดยลงทะเบียนตอบรับ  ให้ถือวันและเวลาที่เทศบาลตำบลทุ่งใสลงรับจากไปรษณีย์เป็นเวลารับซอง

    กำหนดเปิดซองสอบราคา  ในวันที่  22  เดือน พฤษภาคม พ.ศ. 2557  ตั้งแต่เวลา 10.00  น. เป็นต้นไป  ณ  สถานที่กลาง สำหรับเป็นศูนย์รวมข่าวสารการจัดซื้อจัดจ้างของหน่วยการบริหารราชการส่วนท้องถิ่น (อำเภอสิชล)
5. หลักเกณฑ์และสิทธิในการพิจารณาราคา
        5.1 ในการสอบราคาครั้งนี้ เทศบาลตำบลจะพิจารณาตัดสินด้วย  ราคาต่อหน่วย

    5.2 หากผู้เสนอราคารายใดมีคุณสมบัติไม่ถูกต้องตามข้อ 2 หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ 3  หรือยื่นซองสอบราคาไม่ถูกต้องตามข้อ 4  แล้วคณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น  เว้นแต่เป็นข้อผิดพลาดหรือข้อผิดหลงเพียงเล็กน้อย  หรือผิดพลาดไปจากเงื่อนไขของเอกสารสอบราคาในส่วนที่มิใช่สาระสำคัญ  ทั้งนี้ เฉพาะในกรณีที่พิจารณาเห็นว่าจะเป็นประโยชน์ต่อเทศบาลตำบลเท่านั้น
        5.3 เทศบาลตำบลสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณีดังต่อไปนี้
         (1) ไม่ปรากฏชื่อผู้เสนอราคารายนั้น  ในบัญชีผู้รับเอกสารสอบราคา หรือในหลักฐานการรับเอกสารสอบราคาของเทศบาลตำบล
         (2) ไม่กรอกชื่อนิติบุคคลหรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใด หรือทั้งหมดในใบเสนอราคา
         (3)  เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
         (4) ราคาที่เสนอมีการขูดลบ ตก เติม แก้ไข เปลี่ยนแปลง  โดยผู้เสนอราคามิได้ลงลายมือชื่อพร้อมประทับตรา(ถ้ามี) กำกับไว้
      5.4 ในการตัดสินการสอบราคาหรือในการทำสัญญา  คณะกรรมการเปิดซองสอบราคา หรือเทศบาลตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้   เทศบาลตำบลมีสิทธิที่จะไม่รับราคา หรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง

       5.5 เทศบาลตำบล  ทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอทั้งหมดก็ได้ และอาจพิจารณาเลือกจ้างในจำนวน หรือขนาด หรือเฉพาะรายการหนึ่งรายการใดหรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา  ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินของเทศบาลตำบลเป็นเด็ดขาด ผู้เสนอราคาจะเรียกร้องค่าเสียหายใดๆมิได้  รวมทั้งเทศบาลตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงาน  หากมีเหตุที่เชื่อได้ว่า การเสนอราคากระทำไปโดยไม่สุจริต หรือมีการสมยอมในการเสนอ


5.6 หนังสือเรียนขององค์การค้าของ สกสค. ที่เสนอราคาจะต้องมีส่วนลดไม่น้อยกว่า 20%  จากราคาปก  หากไม่เป็นไปตามเงื่อนไขที่กำหนดดังกล่าวผู้ซื้อขอสงวนสิทธิที่จะไม่รับราคาเฉพาะรายการนี้อ  

6.  การทำสัญญาซื้อขาย
     6.1  ในกรณีที่ผู้ชนะการสอบราคาสามารถส่งมอบสิ่งของได้ครบถ้วนภายใน 7 วัน ทำการของทางราชการ นับแต่วันที่ทำข้อตกลงซื้อ เทศบาลตำบลจะพิจารณาจัดทำข้อตกลงเป็นหนังสือแทนการทำสัญญาตามแบบสัญญาดังระบุในข้อ 1.3 ก็ได้ 

          6.2  ในกรณีที่ผู้ชนะการสอบราคาไม่สามารถส่งมอบสิ่งของได้ครบถ้วนภายใน 7 วันทำการของทางราชการหรือเทศบาลตำบลเห็นว่าไม่สมควรจัดทำข้อตกลงเป็นหนังสือตาม  ข้อ 6.1 ผู้ชนะการสอบราคาจะต้องทำสัญญาซื้อขายตามแบบสัญญาดังระบุในข้อ 1.3 กับเทศบาลตำบลภายใน 7 วัน นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับร้อยละห้า (5%)  ของราคาสิ่งของที่สอบราคาได้ ให้เทศบาลตำบลยึดถือไว้ในขณะทำสัญญาโดยใช้หลักประกันอย่างหนึ่งอย่างใดดังต่อไปนี้

(1)   เงินสด


(2)  เช็คที่ธนาคารสั่งจ่ายให้แก่เทศบาลตำบล  โดยเป็นเช็คลงวันที่ทำสัญญา หรือก่อนหน้านั้น ไม่เกิน 3  วันทำการของทางราชการ

(3)  หนังสือค้ำประกันของธนาคารภายในประเทศ   ตามแบบหนังสือค้ำประกันดังระบุใน  ข้อ 1.4 


(4)  พันธบัตรรัฐบาลไทย
หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา (ผู้ขาย) พ้นจากข้อผูกพันตามสัญญาซื้อขายแล้ว

7. อัตราค่าปรับ
ค่าปรับตามแบบสัญญาซื้อขาย ให้คิดในอัตราร้อยละ  0.20  ของราคาพัสดุต่อวัน
8. การรับประกันความชำรุดบกพร่อง
ผู้ชนะการสอบราคาซึ่งได้ทำข้อตกลงเป็นหนังสือ  หรือทำสัญญาซื้อขายตามแบบดังระบุในข้อ 1.3 แล้วแต่กรณี  จะต้องรับประกันความชำรุดบกพร่องของสิ่งของที่ซื้อขายที่เกิดขึ้นภายในระยะเวลาไม่น้อยกว่า 3 เดือน  นับถัดจากวันที่ผู้ซื้อรับมอบโดยผู้ขายต้องรับจัดการซ่อมแซมแก้ไขให้ใช้การได้ดีดังเดิมภายใน  15 วัน  นับถัดจากวันที่ได้รับรับแจ้งความชำรุดบกพร่อง

9. ข้อสงวนสิทธิในการเสนอราคาและอื่น ๆ

9.1 เงินค่าพัสดุสำหรับการซื้อครั้งนี้ได้มาจากเงินอุดหนุนเฉพาะกิจ

9.2 เมื่อเทศบาลตำบลได้คัดเลือกผู้เสนอราคารายใดให้เป็นผู้ขายและได้ตกลงซื้อสิ่งของตามสอบราคาซื้อแล้ว ถ้าผู้ขายจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ  และของนั้นต้องนำเข้ามาโดยทางเรือในเส้นทางที่มีเรือไทยเดินอยู่  และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด  ผู้เสนอราคาซึ่งเป็นผู้ขายจะต้องปฏิบัติตามกฎหมายว่าด้วยการส่งเสริมการพาณิชยนาวีดังนี้
                

(1) แจ้งการสั่งหรือนำสิ่งของที่ซื้อขายดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน 7 วัน นับตั้งแต่วันที่ผู้ขายสั่งหรือซื้อของจากต่างประเทศ  เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้


(2) จัดการให้สิ่งของที่ซื้อขายดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย   เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น  หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น


(3) ในกรณีที่ไม่ปฏิบัติตาม (1) หรือ (2)  ผู้ขายจะต้องรับผิดตามกฎหมายว่าด้วยการส่งเสริมการพาณิชยนาวี
9.3 ผู้เสนอราคาซึ่งเทศบาลตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดดังระบุไว้ในข้อ 6 เทศบาลตำบลอาจพิจารณาเรียกร้องให้ชดใช้ความเสียหาย (ถ้ามี) รวมทั้งจะพิจารณาให้เป็นผู้ทิ้งงานตามระเบียบของทางราชการ
                   9.4 เทศบาลตำบลสงวนสิทธิที่จะแก้ไข  เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักอัยการสูงสุด (ถ้ามี)

 เทศบาลตำบลทุ่งใส
พีระพล  นาคแก้ว
(นายพีระพล  นาคแก้ว)
วันที่  6  เดือน พฤษภาคม พ.ศ. 2557

